**Domagoj Ivanković je pobjednik Školskog laboratorija 2014.**

U petak 21. ožujka 2014. održano je završno natjecanje ovogodišnjeg Školskog laboratorija.

U završnicu natjecanja plasiralo se sedamnaest učenika s dvanaest prezentacija koje su izveli uživo pred stručnim žirijem i publikom u Zagrebačkom plesnom centru. Natjecatelji su imali tri minute da temu iz srednjoškolskog gradiva prirodoznanstvenih i tehničkih predmeta predstave na sažet, jasan i zanimljiv način, sukladno svom školskom uzrastu.

Ocjenjivao ih je stručni žiri u sastavu:

* **Olgica Martinis**, viša savjetnica AZOO-a,
* **Branka Vuk**, pomoćnica ravnatelja CARNet-a za podršku obrazovanju,
* **Maja Vađić**, novinarka, urednica i voditeljica u Znanstvenom programu HTV-a,
* **Dominik Cinčić**, docent na Kemijskom odsjeku PMF-a u Zagrebu te
* **Tin Petrović**, finalist Laboratorija slave 2012. Kriteriji prema kojima su prezentacije ocjenjivane su sadržaj, jasnoća i karizma.

Prvu nagradu osvojio je **Domagoj Ivanković** iz Zdravstvene i veterinarske škole dr. Andrije Štampara iz Vinkovaca prezentacijom o glukozi u krvi i inzulinu pod naslovom “**Most na rijeci GUK**“.

Prezentaciju našeg Domagoja možete pogledati na sljedećem linku.

<http://mod.carnet.hr/index.php?q=watch&id=3275>